Vjatšeslav Zahovaiko

Vjatšeslav Zahovaiko (sündinud 29. detsembril 1981 Lelles) on Eesti jalgpallitreener ja endine jalgpallur.

Aastatel 2017–2021 oli ta Eesti Meistriliiga klubi Paide Linnameeskond peatreener. 2025- Hakkas ta Peatreeneriks Tallinna FCI Levadias

Klubikarjäär
FC Flora
2006. aastal lõi ta FC Flora meeskonnas Meistriliigas 21 mänguga 25 väravat (1,2 väravat mängu kohta) ning osutus sellega maailma kõrgliigade kõige efektiivsemaks ründajaks.Zahovaiko osutus maailma parimaks väravalööjaks fcflora.ee, 8. jaanuar 2007

UD Leiria
30. detsembril 2009 sõlmis Zahovaiko kahe ja poole aastase lepingu Portugali klubi UD Leiriaga. Zahovaiko siirdus Portugali kõrgliigasse Soccernet.ee, 30. detsember 2009 Esimese eestlasena Portugali kõrgliiga klubiga lepingu sõlminud Zahovaiko debüteeris UD Leirias liigakarikamängus Braga Sportinguga (1:4). Algkoosseisus alustanud Zahovaiko vahetati välja 73. minutil.Zahovaiko pääses lõpuks väljakule Soccernet.ee, 25. jaanuar 2010 Liigadebüüdi tegi ta 2:0 võidumängus Olhanense vastu, kui ta vahetati 90. minutil sisse.Zahovaiko tegi liigadebüüdi Soccernet.ee, 30. jaanuar 2010 Esimese värava lõi ta 1:6 kaotatud sõprusmängus Portugali esiliigaklubi Fatima vastu.Zahovaiko lõi Leiria eest värava Soccernet.ee, 19. märts 2010

Sillamäe Kalev
Pärast mängimist Soome KuPSis siirdus Zahovaiko Kreekasse, kuid lepingust sealse klubi FC Panachaikiga ei saanud asja ning Zahovaiko liitus üleminekuakna viimasel tunnil hoopis Eesti klubiga Sillamäe Kalev.Zahovaiko: aega oli vaid tund, helistasin Sillamäele ja tegime lepingu Õhtuleht, 4. september 2012

Koondisekarjäär
Eesti koondises osales ta aastatel 2003–2011 39 mängus ja lõi kaheksa väravat.Eesti Jalgpalli Liit. Kõik Eesti internatsionaalid. Oma koondisedebüüdi tegi Zahovaiko 10. veebruaril 2003 sõpruskohtumises Ecuadori jalgpallikoondise vastu. Ta kuulus algkoosseisu, aga 90. minutil tuli tema asemel mängu Dmitri Ustritski. Mäng kaotati 1:0. Mängupäeval oli Zahovaiko 21-aastane. Lisaks temale tegi samas mängus ka debüüdi Ott Reinumäe. 3 päeva hiljem ehk 13. veebruaril kohtus koondis sama vastasega ja selles mängus õnnestus Zahovaikol avada oma väravaarve koondises. See mäng lõppes 2:1 kaotusega.

 Saavutused 
 Individuaalsed
  Eesti jalgpallikoondis
 Hõbepalli võitja 2008
  Meistriliiga
 Parim väravakütt 2004
 Viljandi Tuleviku parim väravakütt 2002
 FC Flora parim väravakütt Meistriliiga 2005, 2009

 Vaata ka 
 Eesti jalgpallikoondislaste loend

 Viited 

 Välislingid 


Kategooria:Eesti jalgpallurid
Kategooria:Eesti jalgpallikoondislased
Kategooria:Eesti jalgpallurid välismaal
Kategooria:Eesti jalgpallitreenerid
Kategooria:Tallinna FC Flora jalgpallurid
Kategooria:Valga FC Warriori jalgpallurid‎
Kategooria:Viljandi JK Tuleviku jalgpallurid
Kategooria:FC Elva jalgpallurid‎
Kategooria:JK Sillamäe Kalevi jalgpallurid‎
Kategooria:Paide Linnameeskonna jalgpallurid‎
Kategooria:Meistriliiga mängijad
Kategooria:Primeira Liga mängijad
Kategooria:Sündinud 1981